09:55 У Партызанскім раённым судзе Менску пачынаецца працэс над Мікітам Ліхавідам. У залю суду запускаюць людзей. У судовай залі 6 лавак, 4 зь іх занята пацярпелымі міліцыянтамі. Журналісты іх ужо пазнаюць у твар, бо гэта тыя ж самыя міліцыянты, якія выступалі пацярпелымі ў папярэдніх судовых працэсах у справах 19 сьнежня. Іх каля 30 чалавек. Адпаведна для астатніх засталося толькі 2 лаўкі. Журналістаў, якія праводзілі фота-і відэа здымкі, ужо выдалілі. Мікіта Ліхавід сядзіць у клетцы. Прысутнічаюць праваабаронцы Людміла Гразнова, Гары Паганяйла, прадстаўнік амбасады Швэцыі.